

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

KLASA: 406-02/23-01/10

URBROJ: 2186-6-23-2

Petrijanec, 19.7.2023.

Naručitelj Općina Petrijanec, Vladimira Nazora 157, 42206 Petrijanec, OIB: 59042118698, pokrenuo je postupak jednostavne nabave za predmet nabave: Usluga izrade projektne dokumentacije za dogradnju dječjeg vrtića, oznake, odnosno evidencijskog broja nabave iz Plana nabave za 2023. godinu 20/JN-23/U, a za koji predmet nabave se sukladno članku 12. stavak 1. točka 1.a) Zakona o javnoj nabavi (»Narodne novine«, broj 120/16 i 114/22) ne primjenjuje Zakon o javnoj nabavi (»Narodne novine«, broj 120/16 i 114/22), obzirom da je procijenjena vrijednost predmetne nabave usluga manja od 26.540,00 eura bez PDV-a.

Ovime Općina Petrijanec zainteresiranim gospodarskim subjektima upućuje:

**POZIV NA DOSTAVU PONUDE**

**u postupku jednostavne nabave za predmet nabave:**

**„Usluga izrade projektne dokumentacije za dogradnju dječjeg vrtića“**

1. **Podaci o Naručitelju:**

Općina Petrijanec, Vladimira Nazora 157, 42206 Petrijanec, OIB: 59042118698

Odgovorna osoba naručitelja: općinski načelnik Željko Posavec, mag.ing.mech.

Tel: 042/714-220

Adresa elektroničke pošte: opcina@petrijanec.hr

Internetska adresa: <http://www.petrijanec.hr/>

Osoba zadužena za komunikaciju s ponuditeljima: Željko Posavec; telefon: 042/714-220, e-mail: nacelnik@petrijanec.hr.

**Vrsta postupka javne nabave:** postupak jednostavne nabave.

**Vrsta ugovora o javnoj nabavi:** predmet ugovora su usluge.

**Navod o sukobu interesa**

U predmetnom postupku nabave Naručitelj zbog sukoba interesa ne smije sklapati Ugovor o nabavi s gospodarskim subjektom EULIDA d.o.o., OIB: 26355363805, Donja Višnjica 39a, 42250 Lepoglava.

Ne postoje ostali gospodarski subjekti s kojima Naručitelj ne smije sklapati ugovore o nabavi u smislu odredbi članka 75. - 83. Zakona o javnoj nabavi (»Narodne novine«, broj 120/16 i 114/22).

1. **Evidencijski broj nabave:** 20/JN-23/U
2. **Procijenjena vrijednost nabave**: 26.300,00 EUR bez PDV-a, odnosno 32.875,00 EUR s PDV-om.
3. **Predmet nabave**

**CPV oznaka:** 71242000-6 Izrada projekta i nacrta, procjena troškova

Predmet nabave: Predmet nabave je usluga izrade glavnog projekta i ostale pripadajuće dokumentacije za potrebe dogradnje dječjeg vrtića u Petrijancu.

**Opis predmeta nabave**:

Predmet nabave je usluga izrade glavnog projekta i ostale pripadajuće dokumentacije za potrebe rekonstrukcije postojećih prostora dječjeg vrtića sa dogradnjom dodatnih četiriju (4) odgojno obrazovnih skupina i ostalih pratećih sadržaja dječjeg vrtića koji je građen na k.č.br. 946/3, k.o. Petrijanec. Planirana je dogradnja dodatnih prostora kao jedna arhitektonska cjelina postojećeg vrtića sa proširivanjem na k.č.br. 946/4, k.o. Petrijanec koja nije u vlasništvu investitora i naručitelja usluge u dijelu 1/1.

Površina spajanja parcela planiranog zahvata za dogradnju i rekonstrukciju dječjeg vrtića iznosi 4.541m2 + 1.287m2 = 5.828m2. Zatečena izgradnja na parceli je dječji vrtić koji ima bruto površinu od 1.089m2 prema ZK ulošku 2454, za k.o. Petrijanec, a sastoji se od jedne etaže prizemlja sa ukupno šest (6) odgojno obrazovanih skupina od 1 – 7 godina – plus jedna dodatna skupina. Dogradnja je planirana kao jedna etaža – prizemlja i to uz postojeću prizemnu građevinu dječjeg vrtića sa sjeverne strane parcele. Planirana je i rekonstrukcija centralnog bloka vrtića sa prostorima osoblja te kuhinje sa dogradnjom centralne blagovaone za potrebe prehrane djece.

Cijela građevina je jedna energetsko funkcionalna cjelina koja se planira obraditi ovim projektom kao rekonstrukcija postojećih prostora vrtića. Postojeća građevina je u naravi dječji vrtić, „L“ tlocrtnog oblika površine 1.089m2 koji se sastoji od prizemlja. Zgrada dječjeg vrtića je građena i dograđivana prema građevinskim dozvolama te se ista sastoji od odgojno – obrazovnih skupina s pratećim sadržajima, a sve u funkciji korištenja dječjeg vrtića.

Zgrada je ucrtana u katastar nekretnina i provedena u zemljišne knjige te posjeduje uporabnu dozvolu.

Projektna dokumentacija rekonstrukcije dječjeg vrtića je predmet ove nabave i podrazumijeva projektiranje predškolskih odgojno – obrazovnih jedinica sa svim potrebnim sadržajima i funkcijama prema Državnom pedagoškom standardu (NN 63/08, 90/10) i svim pozitivnim zakonskim, normativnim propisima, a u skladu s potrebama Naručitelja.

Projektnu dokumentaciju koja je predmet nabave potrebno je izraditi prema sljedećem:

1. **ADAPTACIJA**
	* **unutarnji,** **zatvoreni** **i** **natkriveni** **prostori** ukupne površine cca 641 m2 i to:
	* **prostor** **odgojno – obrazovnih** **skupina:**
		+ za djecu jasličke dobi od 1 do 3 godine – kom 2,
		+ za djecu vrtićke dobi od 3 do 7 godine – kom 2,
		+ sanitarije i svlačionice/garderobe za potrebe svake grupe,
		+ četiri natkrivene vanjske terase,
	* **prostori** **odgojno – obrazovnog** **osoblja:**
		+ prostorija ravnatelja/ce sa predprostorom,
		+ prostorija vanjskog stručnog suradnika, računovodstvo, administracija, arhiva,
		+ prostorija odgajatelja (uključivo sanitarije i garderoba),
	* **ostali** **prostori:**
		+ prostor komunikacija.
2. **POSTOJEĆI PROSTORI ZA** **REKONSTRUKCIJU**
	* **gospodarski** **prostori:**
		+ profesionalna kuhinja sa spremištem i priprema hrane, a sve prema Standardu HACCP, uključivo sa svim potrebnim prostorijama, higijeni, opremi za potrebe djelatnika uz jednostavno korištenje (poseban ulaz za dopremu robe, spremišta, sanitarije, tuš…),
		+ sanitarni prostor osoblja kuhinje i garderoba,
		+ spremište veće,
		+ spremište manje,
		+ uz kuhinju rekonstruirati prostor za centralnu blagovaonu,
		+ kotlovnica/tehnička prostorija i radiona sa spremištem alata za održavanje zgrade i okoliša, (akumulacijski spremnici, plinski kotao, manje spremište alata ili alati za čišćenje i održavanje prostora),
	* **ostali** **prostori:**
		+ formiranje novog ulaza,
		+ prostor komunikacija,
		+ sanitarije za posjetitelje i roditelje,
		+ izolacija.
3. **DOGRADNJA**
	* **prostor odgojno – obrazovnih skupina:**
		+ **Odgojno – obrazovna jedinica: jaslička skupina – 2 grupe**
			- garderoba, svlačionica, prijem – 12-14 m2
			- prostor za njegu djece i sanitarni čvor – 12-14 m2
			- grupna soba – 58-62 m2
			- natkrivena terasa – 16-20 m2
		+ **Odgojno – obrazovna jedinica: vrtićka skupina – 2 grupe**
			- garderoba, svlačionica, prijem – 12-14 m2
			- prostor sanitarija – 12-14 m2
			- grupna soba – 58-62 m2
			- natkrivena terasa – 16-20 m2
		+ servisni prostor za obrada rublja (čisto – nečisto rublje),
		+ spremište za dnevno održavanje prostora,
		+ spremište inventara,
		+ komunikacije
			- organizirati prema pravilu struke i normativima za projektiranje građevina dječjeg vrtića,
			- ulaz u gospodarski dio,
			- ulaz za odgojno – zdravstvene zaposlenike,
			- ulaz u jaslički dio i vrtićki dio.
4. **VANJSKI** **– OTVORENI** **PROSTOR:**
	* + **Proširenje igrališta za djecu na predmetnoj čestici,**
		+ **Moguće minimalno povećanja parkirališnih površina – vrlo mala parcela,**
		+ **Novi prostori za odlaganje otpada.**

Ukupna bruto površina koja se zadržava postojeća: 454 m2

Ukupna bruto površina koja se rekonstruira i adaptira: 641 m2

Ukupno bruto površina dogradnje: 505 m2 ± 50m2 + terase 4 x 20m2

Ukupna planirana bruto površina dj. vrtića po rekonstrukciji: 1.600 m2 ± 50m2 + terase.

**INSTALACIJE I ENERGENTI**

* + - **Strojarske instalacije**

Kao osnovni energent u kotlovnici vrtića za grijanje i pripremu potrošne tople vode treba predvidjeti obnovljive izvore energije, eventualno zemni plin planirati kao dogrijavanje sustava.

U kuhinji za tehnološku opremu kuhinje potrebno je planirati kombinaciju struja – zemni plin.

Za grijanje u dogradnji treba predvidjeti podno grijanje.

Za grijanje prostorija vrtića koje su predmet adaptacije i rekonstrukcije – sobe, sanitarni čvorovi, garderobe i hodnici, treba predvidjeti grijanje radijatorima u slučaju da se podovi ne mijenjaju.

Ventilacija sanitarija treba biti predviđena centrifugalnim odsisnim ventilatorima, a ventilacija soba za boravak u odgojno – obrazovnim skupinama, blagovaone i dvorane treba biti projektirana ugradnjom stropnog ventilacijskog sustava sa rekuperatorom zraka.

* + - **Instalacije struje**

Predvidjeti:

* + instalaciju jake struje rasvjete i za potrebe opreme,
	+ instalaciju slabe struje: telefonije, interneta, vatrodojave, kontrole pristupa,
	+ instalacija sustava zaštite od djelovanja munje – gromobransku instalaciju,
	+ vanjsku rasvjetu parkirališta i vanjsku rasvjetu uz ulaze u zgradu.
		- **Instalacije vodovoda i kanalizacije**

Predvidjeti sve unutarnje instalacije vodovoda i kanalizacije kao i potrebnu rekonstrukciju hidrantske mreže. Za instalacije vodovoda predvidjeti spoj na javnu vodovodnu mrežu prema uvjetima distributera.

Odvodnju fekalnih otpadnih voda iz zgrade i oborinskih voda sa krova predvidjeti na način da se odvodi internom kanalizacijskom mrežom, a iste treba spojiti na kanalizacijski sustav prema uvjetima javnopravnog tijela.

* + - **Građevinski radovi na postojećoj zgradi**

Potrebno je predvidjeti kompletno uređenje unutarnjeg prostora sa reorganizacijom dijela prostorija, kao i sanacije i adaptacije podova, zidova, sanitarnih uređaja i ostale pripadajuće opreme.

**Obveze Ponuditelja**

Nakon dogovora s Naručiteljem i detaljne analize zahtjeva potrebno je izvršiti uslugu koja je predmet nabave prema sljedećem:

1. **Pripremiti dokumentacije, snimak i analizu postojećeg stanja** sa prikupljanjem podataka vezanih za problematiku vrtića za potrebe rekonstrukcije prostora,
2. **Izraditi idejno rješenje** za ishođenje uvjeta priključenja i posebnih uvjeta te izvršiti elektronsku prijavu putem sustava eDozvole,
3. **Izraditi** **glavni** **projekt** koji se sastoji od slijedećih dijelova projekta za građevinsku dozvolu:
	* Arhitektonski projekt, s uključenim:
		+ - * prikazom mjera zaštite od požara,
				* prikazom mjera zaštite od buke,
				* prikazom mjera zaštite na radu,
				* prikazom mjera toplinske zaštite,
	* Građevinski projekt – statički proračun konstrukcije,
	* Građevinski projekt – vodovoda i kanalizacije,
	* Građevinski projekt – racionalne uporabe energije i toplinske zaštite građevine,
	* Strojarski projekt – grijanje, hlađenje i ventilacija,
	* Elektrotehnički projekt – rasvjeta, slaba struja, jaka struja, gromobranske instalacije,
	* Elaborat zaštite od požara,
	* Projekt sunčane elektrane (prijedlog min. 30kW).
	* Glavni projekt se izrađuje u 3 tiskana primjerka koji se isporučuje Naručitelju te se isti isporučuje i u digitalnom formatu.
4. **Izraditi ostalu** **dokumentaciju** **koja** **je** **sastavni** **dio** **glavnog** **projekta:**
	* izrada geodetskih usluga do ishođenja građevinske dozvole,
		+ - * situacijski nacrt stvarnog stanja u položajnom i visinskom smislu,
				* usklađivanje stanja u katastru i zemljišnoj knjizi, a sve prema Zakonu o gradnji do građevinske dozvole
	* geotehnički elaborat,
	* ishođenje revizije konstrukterskog projekta,
	* troškovnik projektiranih radova pripremljen za nabavu sa i bez projektantskih cijena
		+ - * troškovnik građevinsko-obrtničkih radova,
				* troškovnik vodovoda i kanalizacije,
				* troškovnik elektroinstalaterskih radova,
				* troškovnik strojarskih radova,
				* troškovnik vanjskog uređenja (oprema nije predmet vanjskog uređenja).

Za sve navedene stavke ponude Ponuditelj je obvezan uračunati sve troškove koji su mu potrebni za cjelokupnu izradu pojedinih dokumenata, kao što su geodetske podloge, troškovi ovjere i ostali slični troškovi koji mogu nastati u svrhu izvršenja tražene usluge.

Projektna dokumentacija koja je predmet ovog postupka jednostavne nabave u pojedinim dijelovima ima ili može imati svojstvo autorskog djela te Ponuditelj predajom svoje ponude prihvaća činjenicu kako ni na koji način neće ograničavati korištenje predmetnih površina uređenih prema projektnoj dokumentaciji koja je predmet jednostavne nabave.

Ponuditelj je suglasan da Naručitelj može koristiti projektnu dokumentaciju i njezine dijelove u promociji projekta, marketinške svrhe i prikupljanju sredstava bez ikakvih ograničenja ili obveza plaćanja naknade ponuditelju.

Tijekom izrade projektne dokumentacije koja je predmet nabave odabrani Ponuditelj obvezan je aktivno surađivati s predstavnikom Naručitelja, izvještavati i upoznavati Naručitelja o napretku izrade projektne dokumentacije, a sve u svrhu izbjegavanja mogućih nedostataka i drugačijih zahtjeva Naručitelja.

Odabrani Ponuditelj dužan je predmet nabave izvršiti uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu s pozitivnim propisima koji se odnose na predmet nabave, nalozima i uputama Naručitelja te uvjetima i zahtjevima iz ovog Poziva na dostavu ponuda.

**Količina predmeta nabave** specificirana je u troškovniku (prilog ovog Poziva na dostavu ponuda).

**Troškovnik** čini prilog ovog poziva na dostavu ponude. U troškovniku je potrebno iskazati cijenu za nuđenu uslugu sa i bez PDV-a za cijelo vrijeme trajanja ugovora. Jedinične cijene svake stavke Troškovnika i ukupna cijena ponude bez PDV-a moraju biti zaokružene na dvije decimale te se izražavaju u eurima dok za konverziju cijena u kune vrijedi tečaj fiksne konverzije. Ako Ponuditelj ne ispuni troškovnik u skladu sa zahtjevima iz ovog poziva na dostavu ponuda ili promjeni tekst ili količine navedene u obrascu Troškovnika, smatrat će se da je takav troškovnik nepotpun i nevažeći te će ponuda biti odbijena. Sve stavke Troškovnika moraju biti popunjene.

Nije dozvoljeno nuditi predmet nabave po grupama.

**Način i rok izvršenja:** S Ponuditeljem čija ponuda bude odabrana sklopit će se ugovor o nabavi usluge, u skladu s uvjetima iz ovog poziva na dostavu ponuda i odabranom ponudom.

Planirani rok početka izvršenja usluge je odmah po potpisivanju ugovora. Izvršitelj se obvezuje uslugu koja je predmet nabave izvršiti u krajnjem roku od 3 (tri) mjeseca od dana potpisivanja ugovora. Usluga se smatra izvršenom po dostavi sve tražene dokumentacije u papirnatom i elektroničkom obliku na adresu Naručitelja.

Trošak ispravljanja nedostataka, bez obzira na razlog, tereti Izvršitelja.

Promjena roka može uslijediti temeljem pisanog zahtjeva Izvršitelja ukoliko Naručitelj utvrdi opravdanost zahtjeva za promjenom roka.

**Mjesto izvršenja:** Općina Petrijanec, Vladimira Nazora 157, 42206 Petrijanec.

1. **Rok, način i uvjeti plaćanja**:

Predujam je isključen, kao i traženje sredstava osiguranja plaćanja.

Sva plaćanja Naručitelj će izvršiti na poslovni račun odabranog Ponuditelja u roku od 30 dana od zaprimanja elektroničkog računa i pratećih isprava. Račun će Izvršitelj isporučiti po dostavi cjelokupne dokumentacije koja je predmet nabave na adresu Naručitelja.

1. **Razlozi za isključenje gospodarskog subjekta i kriteriji za kvalitativni odabir gospodarskog subjekta (uvjeti sposobnosti):**
	1. **Osnove za isključenje gospodarskog subjekta**

*Neplaćene dospjele porezne obveze i obveze za mirovinsko i zdravstveno osiguranje*

Javni naručitelj obvezan je isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimno javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt **u ponudi dostavlja potvrdu Porezne uprave o stanju duga koja ne smije biti starija od 15 dana** računajući od dana upućivanja Poziva.

*Kažnjavanje*

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

 a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je **u ponudi dostaviti izjavu** kako bi dokazao nepostojanje osnove za isključenje. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od 15 dana računajući od dana slanja Poziva. Odgovarajućom izjavom smatrat će se i popunjena izjava iz priloga ovog poziva.

Naručitelj može tijekom postupka nabave radi provjere okolnosti iz ove točke zatražiti dostavu potvrde izdanu od strane nadležnog tijela koje vodi službenu evidenciju o kažnjavanju.

* 1. **Sposobnost za obavljanje profesionalne djelatnosti**

Gospodarski subjekt mora biti upisan u sudski, obrtni, strukovni ili drugi odgovarajući registar u državi njegova poslovnog nastana, kako bi dokazao svoju sposobnost za obavljanje profesionalne djelatnosti i djelatnosti vezane uz predmet nabave.

Za potrebe utvrđivanja gore navedene okolnosti, gospodarski subjekt **u ponudi dostavlja trenutno važeći izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana koji nije stariji od 30 dana od objave ovog Poziva.

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

* 1. **Tehnička i stručna sposobnost**
1. **Popis usluga istih ili sličnih predmetu nabave pruženih u godini u kojoj je započeo postupak nabave i tijekom 3 (tri) godine koje prethode toj godini**

Popis sadrži predmet ugovora, vrijednost ugovora (usluge), vrijeme i mjesto ispunjenja ugovora te naziv druge ugovorne strane kojeg Ponuditelj dostavlja u ponudi u slobodnoj formi.

Ponuditelj mora dokazati da ima minimalno iskustvo u godini u kojoj je započeo postupak ove nabave (2023.) i tijekom 3 godine koje prethode toj godini (2022., 2021. i 2020.) i to izvršenom uslugom:

* za najmanje 1 (jedan), a najviše za 2 (dva) ista ili slična ugovora kao što je predmet ovog postupka jednostavne nabave, čija je vrijednost (jednog ugovora) ili zbrojena vrijednost (najviše dvaju ugovora) najmanje jednaka procijenjenoj vrijednosti nabave. Usluge trebaju biti izvršene u području građevina javne ili društvene namjene prema Zakonu o gradnji kako bi bile iste ili slične predmetu nabave.
1. **Obrazovne i stručne kvalifikacije**

Gospodarski subjekt mora dokazati da će za izvršenje predmeta nabave, odnosno za izradu tražene dokumentacije, imati na raspolaganju sljedeće stručnjake:

* 1 Glavnog projektanta, ovlaštenog arhitekta (glavni projektant može istodobno biti i projektant arhitektonskog dijela glavnog projekta),
* 1 Projektanta građevinarstva, s pravom uporabe strukovnog naziva „ovlašteni inženjer građevinarstva“,
* 1 Projektanta elektrotehnike, s pravom uporabe strukovnog naziva „ovlašteni inženjer elektrotehnike“,
* 1 Projektant strojarstva, s pravom uporabe strukovnog naziva „ovlašteni inženjer strojarstva“.

Nominirani stručnjak/ci za potrebe izvršenja Ugovora trebaju biti u mogućnosti komunicirati na hrvatskom jeziku i latiničnom pismu. U slučaju da nominirani stručnjak/ci ne poznaju hrvatski jezik i latinično pismo, odabrani ponuditelj obvezan je o vlastitom trošku koji mora biti uključen u cijenu ponude osigurati kvalificiranog prevoditelja.

Kao dokaz ispunjavanja kriterija Ponuditelj dostavlja **popis stručnjaka** koji su mu na raspolaganju. Popis sadrži ime i prezime stručnjaka, stručnu spremu, naziv institucije u kojoj je zaposlen te broj ovlaštenja. Ponuditelj dostavlja navedeni **popis stručnjaka u ponudi u slobodnoj formi te uz popis prilaže i odgovarajući dokaz prema navedenom u nastavku**.

Popisu se može priložiti:

* Potvrda o upisu u Imenik ovlaštenih inženjera odgovarajuće struke nadležne Hrvatske komore za ovlaštenog projektanta ili
* Potvrda o upisu u evidenciju ovlaštenih stranih osoba nadležne Hrvatske komore ili
* Potvrda hrvatske komore inženjera odgovarajuće struke, za povremeno ili privremeno obavljanje poslova ovlaštenih inženjera ili
* Važeće ovlaštenje za inženjera odgovarajuće struke u svojstvu odgovorne osobe u državi iz koje dolazi i Izjavu kojom potvrđuje da će, ako njegova ponuda bude odabrana kao najpovoljnija, nakon potpisa ugovora najkasnije do dana uvođenja u posao dostaviti Potvrdu nadležne hrvatske komore vezano uz ispunjavanje propisanih uvjeta za povremeno ili privremeno obavljanje poslova sukladno relevantnim člancima Zakona o poslovima i djelatnostima prostornog uređenja i gradnje ili Izjavu kojom potvrđuje da u državi svoga sjedišta ne mora posjedovati traženo ovlaštenje za obavljanje poslova inženjera odgovarajuće struke, te da će, ako njegova ponuda bude odabrana kao najpovoljnija, nakon potpisa ugovora najkasnije do dana uvođenja u posao dostaviti Potvrdu nadležne hrvatske komore vezano uz ispunjavanje propisanih uvjeta za povremeno ili privremeno obavljanje poslova sukladno relevantnim člancima Zakona o poslovima i djelatnostima prostornog uređenja i gradnje.

Ponuditelj se može radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo osloniti na sposobnost drugih subjekata. U slučaju oslanjanja na sposobnost drugih subjekata, gospodarski subjekt kao dokaz u ponudi dostavlja, od strane gospodarskog subjekta na čiju se sposobnost oslanja, potpisanu i ovjerenu Izjavu o stavljanju resursa na raspolaganje Ponuditelju ili Ugovor / Sporazum o poslovnoj / tehničkoj suradnji iz kojega je vidljivo koji se resursi međusobno ustupaju. Gospodarski subjekt na čiju se sposobnost oslanja Ponuditelj, mora također u ponudi dokazati nepostojanje osnova za isključenje. Naručitelj će od gospodarskog subjekta zahtijevati zamjenu subjekta na čiju se sposobnost oslonio radi dokazivanja kriterija za odabir ako, na temelju provjere, utvrdi postojanje osnova za isključenje kod tog subjekta ili ako subjekt ne ispunjava relevantne kriterije za odabir gospodarskog subjekta.

Propisani uvjeti tehničke i stručne sposobnosti osiguravaju da gospodarski subjekt ima potrebne ljudske resurse te iskustvo za izvršenje ugovora o nabavi na odgovarajućoj razini kvalitete, a propisani kriteriji predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o nabavi.

1. **Kriterij za odabir ponude je** ekonomski najpovoljnija ponuda. Naručitelj je u ovom postupku nabave odredio cijenu i iskustvo stručnjaka kao kriterije za određivanje ekonomski najpovoljnije ponude. Ako su dvije ili više valjanih ponuda jednako rangirane prema kriterijima za odabir ponude, Naručitelj će odabrati ponudu koja je zaprimljena ranije.

Ekonomski najpovoljnija ponuda je prihvatljiva ponuda s najvećim brojem bodova koja se temelji na slijedećim kriterijima:

1. Cijena ponude s PDV-om: 50% – 50 bodova
2. Iskustvo stručnjaka: 50% – 50 bodova

Način izračuna ukupnog broja bodova za pojedinu ponudu je slijedeći:

P = C + I, gdje je: P – broj bodova; C – broj bodova za cijenu; I – broj bodova za iskustvo stručnjaka.

Ostvareni bodovi će se zbrojiti i ponude se uspoređuju na temelju ukupnog broja ostvarenih bodova. Prihvatljiva ponuda sa najvećim brojem bodova bit će ekonomski najpovoljnija ponuda.

Prvi kriterij za odabir najpovoljnije ponude je cijena ponude gdje Ponuditelji mogu ostvariti maksimalno 50 bodova za ponudu s najnižom cijenom. Pri izračunu ekonomski najpovoljnije ponude za kriterij cijene koristit će se relativni model ocjene ponude.

Svaka ponuda razmatra se u odnosu na najpovoljniju ponudu prema sljedećem:

Cp = Cmin/Cpon x 50

Gdje je: Cp – broj bodova ponuditelja koji se ocjenjuje; Cmin – najmanja ponuđena cijena;

Cpon – cijena ponuditelja koji se ocjenjuje.

Drugi kriterij za odabir najpovoljnije ponude je iskustvo stručnjaka. Iskustvo stručnjaka dokazivat će se osobnim referencama svakog pojedinog stručnjaka i to za :

* Stručnjak 1: ovlašteni arhitekt,
* Stručnjak 2: ovlašteni inženjer građevinarstva,
* Stručnjak 3: ovlašteni inženjer elektrotehnike,
* Stručnjak 4: ovlašteni inženjer strojarstva.

Boduje se iskustvo nominiranog stručnjaka na projektima istim ili sličnim predmetu nabave (građevine društvene i javne namjene sukladno Zakonu o gradnji) i to u svojstvu projektanta glavnih projekata.

Prihvatljivi su samo završeni projekti, odnosno oni koji su predani drugoj ugovornoj strani i koje je druga ugovorna strana prihvatila i platila i to u razdoblju u godini u kojoj je započeo postupak nabave (2023.) i tijekom četiri godine (2022., 2021., 2020., 2019.) koje prethode toj godini.

U svrhu bodovanja Ponuditelj u ponudi dostavlja **popis projekata za svakog navedenog stručnjaka** (stručnjak 1, stručnjak 2, stručnjak 3 i stručnjak 4). Popis treba sadržavati ime i prezime stručnjaka te podatke o svakom pojedinom projektu na kojem je stručnjak sudjelovao, donosno predmet projekta, naziv i kontakt naručitelja, poziciju stručnjaka u projektu te datum završetka projekta.

Popisu se prilaže **i preslika naslovnice** za svaki navedeni projekt iz koje je vidljivo kako je navedeni stručnjak sudjelovao kao projektant.

Ukoliko Ponuditelj ne dostavi popis projekata za stručnjake ponuda će dobiti 0 bodova.

|  |  |
| --- | --- |
| **Stručnjak 1: broj izrađenih glavnih projekata istih ili sličnih predmetu nabave u kojima je predloženi stručnjak u svojstvu projektanta arhitekture** | **BROJ BODOVA (I1)** |
| 0-2 | 0 |
| 3-5 | 4 |
| 6-8 | 8 |
| 9-12 | 12 |
| 12 i više | 15 |

**pri čemu je:**

**I1 - broj bodova po kriteriju iskustva stručnjaka 1.**

|  |  |
| --- | --- |
| **Stručnjak 2: broj izrađenih glavnih projekata istih ili sličnih predmetu nabave u kojima je predloženi stručnjak u svojstvu projektanta građevinarstva** | **BROJ BODOVA (I2)** |
| 0-2 | 0 |
| 3-5 | 4 |
| 6-8 | 8 |
| 9-12 | 12 |
| 12 i više | 15 |

**pri čemu je:**

**I2 - broj bodova po kriteriju iskustva stručnjaka 2.**

|  |  |
| --- | --- |
| **Stručnjak 3: broj izrađenih glavnih projekata istih ili sličnih predmetu nabave u kojima je predloženi stručnjak u svojstvu projektanta elektrotehnike** | **BROJ BODOVA (I3)** |
| 0-1 | 0 |
| 2-3 | 2 |
| 4-6 | 5 |
| 7-9 | 8 |
| 10 i više | 10 |

**pri čemu je:**

**I3 - broj bodova po kriteriju iskustva stručnjaka 3.**

|  |  |
| --- | --- |
| **Stručnjak 4: broj izrađenih glavnih projekata istih ili sličnih predmetu nabave u kojima je predloženi stručnjak u svojstvu projektanta strojarstva** | **BROJ BODOVA (I4)** |
| 0-1 | 0 |
| 2-3 | 2 |
| 4-6 | 5 |
| 7-9 | 8 |
| 10 i više | 10 |

**pri čemu je:**

**I4 - broj bodova po kriteriju iskustva stručnjaka 4.**

Ukupni bodovi ostvareni za kriterij iskustvo stručnjaka određuju se prema sljedećem:

I = I1 + I2 + I3 + I4, gdje je maksimalan broj bodova koji ponuditelj može ostvariti jednak 50 bodova. Bodovi se određuju za pojedinog stručnjaka prema broju odrađenih projekata sukladno prethodno navedenom bodovanju u tablicama te se ukupan broj bodova zbraja za sva tri stručnjaka kako bi se dobio ukupno ostvaren broj bodova za kriterij.

Ostvareni bodovi će se zbrojiti te će se ponude usporediti temeljem ukupnog broja ostvarenih bodova. Prihvatljiva ponuda sa najvećim brojem bodova bit će ekonomski najpovoljnija ponuda.

1. **Podaci o ponudi**

**Sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst poziva ne smije se mijenjati i nadopunjavati. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom ovlaštenog prevoditelja na hrvatskom jeziku.

Ponuda treba sadržavati:

* Ispunjeni i ovjereni Ponudbeni list koji se nalazi u prilogu ovog poziva
* Ispunjeni Troškovnik koji se nalazi u prilogu ovog poziva
* Izjavu o nekažnjavanju koju daje osoba po zakonu ovlaštena za zastupanje gospodarskog subjekta. Odgovarajućom izjavom smatrat će se i popunjena izjava iz priloga ovog poziva
* Potvrdu Porezne uprave o stanju duga koja ne smije biti starija od 15 dana računajući od dana upućivanja Poziva
* Važeći Izvadak iz sudskog/obrtnog registra ne stariji od 30 dana od objave Poziva
* Popis izvršenih usluga u slobodnom formatu
* Popis stručnjaka uz priložene odgovarajuće dokaze
* Popise odrađenih projekata za pojedinog stručnjaka s priloženim naslovnim stranicama projekata
* U slučaju oslanjanja Izjavu o stavljanju resursa na raspolaganje ili Ugovor/Sporazum o poslovnoj/tehničkoj suradnji
* Ostalo traženo ovim Pozivom na dostavu ponuda.

**Način dostave ponuda i rok za dostavu ponuda**

Ponuda se podnosi preporučenom poštanskom pošiljkom na adresu Naručitelja (Vladimira Nazora 157, 42206 Petrijanec) uz naznaku predmeta nabave, osobnom dostavom u pisarnicu Općine ili u elektronskom obliku elektroničkom poštom na adresu opcina@petrijanec.hr i to na način da se obavezno zatraži potvrda o pročitanoj elektronskoj pošti od strane Naručitelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Kao predmet u elektronskoj pošti potrebno je navesti naziv i evidencijski broj nabave 20/JN-23/U.

**ROK ZA DOSTAVU PONUDA JE 25.7.2023. u 08:30 sati**

**Izmjena, dopuna i povlačenje ponude**

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude.

**Mjesto, vrijeme i datum otvaranja ponuda**:

Otvaranje ponuda provode ovlašteni predstavnici naručitelja u postupku nabave i nije javno.

Ponuda pristigla nakon isteka roka za dostavu ponuda se neće otvarati, te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda te ocjene ponuda sastaviti zapisnik o otvaranju, pregledu i ocjeni ponuda.

**Način određivanja cijene ponude**

Ponuditelji su dužni ponuditi, tj. upisati cijene (zaokružene na dvije decimale) za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u Ponudbenom listu.

Cijena ponude izražava se u eurima, a piše se brojkama.

Jedinične cijene iskazanu u troškovniku odabranog ponuditelja nepromjenjive su.

Ako ponuditelj nije u sustavu poreza na dodanu vrijednost, na mjesto predviđenom u troškovniku odabire NE iz padajućeg izbornika te u ponudbenom listu za upis cijene ponude s porezom na dodanu vrijednost, upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost, a na mjesto predviđeno za upis iznosa poreza na dodanu vrijednost upisuje vrijednost 0.

**Rok valjanosti ponude**

Rok valjanosti ponude ne može biti kraći od 2 mjeseca od dana isteka roka za dostavu ponuda.

1. **OSTALO**

**Izuzetno niska ponuda**

Ako je u ponudi iskazana izuzetno niska cijena ponude ili pojedine jedinične cijene što dovodi u sumnju mogućnosti izvršenja predmeta nabave, Naručitelj može odbiti takvu ponudu. Prije odbijanja ili prihvaćanja takve ponude Naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

**Pojašnjenje i upotpunjavanje ponude**

U postupku pregleda i ocjene ponuda naručitelj može pozvati Ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave.

Ukoliko se u postupku pregleda i ocjene ponuda uoči računska pogreška, Naručitelj će istu ispraviti i pozvati Ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške Ponuditeljima se daje primjereni rok.

**Prijedlog ugovora**

Odabrani ponuditelj je dužan s Naručiteljem sklopiti i potpisati Ugovor, u skladu s uvjetima određenima u Pozivu na dostavu ponuda i odabranom ponudom.

**Komunikacija s naručiteljem**

Sva komunikacija između Naručitelja i gospodarskih subjekata mora biti u pisanom obliku i na hrvatskom jeziku.

**Odredbe o podugovarateljima**:

Gospodarski subjekt koji namjerava dati dio ugovora o nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni

udio)

1. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Gospodarski subjekt koji se podugovara mora u ponudi zasebno dokazati nepostojanje osnova za isključenje te ispunjenje odgovarajućih kriterija za dio izvršenja usluga koje mu se daju u podugovor kao što je npr. sprema i iskustvo pojedinog stručnjaka, ako se podugovara određeni stručnjak.

U slučaju nominiranja podugovaratelja plaćanje je izravno na poslovni račun podugovaratelja.

**Odredbe koje se odnose na zajednicu gospodarskih subjekata**

Ponuditelji iz Zajednice gospodarskih subjekata mogu podnijeti zajedničku ponudu.

Ponuda zajednice gospodarskih subjekata sadrži naziv i sjedište svih ponuditelja iz zajedničke ponude, naziv i sjedište nositelja ponude, imena osoba odgovornih za izvršenje nabave iz zajedničke ponude.

Odgovornost ponuditelja iz zajedničke ponude je solidarna te ponuditelji moraju dati Izjavu o solidarnoj odgovornosti zajedničkih Ponuditelja te istu priložiti ponudi.

U slučaju nuđenja zajedničke ponude, članovi zajednice gospodarskih subjekata obvezni su pojedinačno dokazati da ne postoje razlozi za isključenje Ponuditelja na način kako je opisano u Pozivu te dokazati svoju sposobnost za obavljanje profesionalne djelatnosti.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

U slučaju zajedničke ponude, u ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice. Naručitelj neposredno plaća svakom članu zajednice za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

**PRILOZI POZIVA NA DOSTAVU PONUDA:**

Ponudbeni list

Ogledni obrazac za popis projekata za iskustvo stručnjaka

Troškovnik

Ogledni primjerak Izjave o nekažnjavanju

**PRILOG 1. Ponudbeni list**

**PONUDBENI LIST**

|  |  |  |
| --- | --- | --- |
| 1. | Naziv i sjedište naručitelja: | Općina PetrijanecVladimira Nazora 15742206 Petrijanec |
|  | **Zajednica gospodarskih subjekata (zaokružiti)** |  **DA NE** |
| 2. | Podaci o ponuditelju/članu zajednice gospodarskih subjekata ovlaštenog za komunikaciju s naručiteljem: |  |
| 2.1. | Naziv ponuditelja: |  |
|  | Sjedište ponuditelja |  |
|  | Adresa ponuditelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | IBAN broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | Predmet nabave | Usluga izrade projektne dokumentacije za dogradnju dječjeg vrtića |
| 4. | Podaci o podugovarateljima i podaci o dijelu ugovora o jednostavnoj nabavi, ako se dio ugovora o jednostavnoj nabavi daje u podugovor |  |
|  | Naziv i sjedište podugovaratelja |  |
|  | Adresa podugovaratelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | IBAN broj računa |  |
|  | Navod o tome je li podugovaratelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba podugovaratelja |  |
|  | Broj telefona |  |
|  | Broj telefaksa  |  |
|  | Podatak o dijelu ugovora koji se daje u podugovor |  |
| 5. | Cijena ponude bez poreza na dodanu vrijednost – brojkama, u eurima |  |
| 6. | Iznos poreza na dodanu vrijednost – brojkama, u eurima |  |
| 7. | Cijena ponude s porezom na dodanu vrijednost – brojkama, u eurima |  |
| 8. | Rok valjanosti ponude | **2 mjeseca** |
| 9. | Rok plaćanja |  |
| 10. | Broj i datum ponude |  |

**Obavezno ispuniti sve stavke**

**Uz ponudbeni list dostavljamo sljedeće priloge ponudi:**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
7. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ponuditelj:**

 (upisati ime i prezime osobe ovlaštene za zastupanje ponuditelja)

 (potpis i pečat)

**PRILOG 2. Popis projekata za iskustvo stručnjaka**

**Broj izrađenih glavnih projekata istih ili sličnih predmetu nabave na kojima je predloženi stručnjak sudjelovao**

**Ime i prezime stručnjaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **PODACI O PROJEKTU** | **SUDJELOVANJE U PROJEKTU** |
|  | Predmet projekta | Naručitelj i kontakt | Pozicija stručnjaka |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

 U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime stručnjaka, potpis i štambilj komore)